**Анализ на резултатите от проведената входна диагностика в трета А група „Дъга“ през учебната 2019-2020 г.**

Диагностичните процедури са проведени с 21 деца в периода септември- октомври, 2020г. за установяване на нивото на знанията и уменията им по всички образователни направления в началото на годината.

Използвана бе програмната система на ДГ №2 Знаме на мира“, както и идеите на познавателните книжки на програмната система „Приказни пътечки“ на издателство „КЛЕТ“.

Диагностичното оценяване бе извършено индивидуално и групово в следобедни режимни моменти и в удобно за детето време и обстановка. Критериите и показателите бяха съобразени с ДОС за съответната възраст. В качеството на основни методи за установяване на входно ниво на детското развитие бяха:

* тестови метод;
* педагогическо наблюдение;
* анализ и сравнение на резултатите;

Диагностичните изследвания имаха за цел да ни дадат ясна и точна представа за равнището на детските компетенции, за мястото на всяко дете в групата относно ДОС по различните образователни направления, както и възможност да планираме дейностите си през настоящата учебна година.

Резултатите по образователни направления са:

*Български език и литература:*

Високо ниво са показали 33% от децата, 57 % от децата са на средно ниво, няма ниско ниво. Причините за това са, че всички деца, чийто майчин език е различен от българския, посещават редовно детска градина от първа група и са добре интегрирани в средата. С тях се набляга на езиковата подготовка и в ситуациите по български език и литература, и във всички останали ситуации по другите образователни направления, и в моментите за свободна игра.

*Математика*

28 % от децата в групата са показали високо ниво на подготовка по математика. Децата със средно ниво са 57 %, а ниско ниво е отчетено при 15% от децата. Децата в групата обичат математическите занимания, като цяло притежават задължителните елементарни математически представи. Отчетеното ниско ниво се наблюдава при деца, които не са посещавали редовно детската градина през миналата учебна година, било поради боледуване или по семейни причини и при деца, които все още не владеят много добре български език, което ги затруднява в работата по всички образователни направления.

*Околен свят*

Високо ниво на подготовка е отчетено при 33% от децата. Други 62% са показали средно ниво, а при 5 %, или само при едно от децата, се наблюдава ниско ниво на знания и умения по направлението. Ситуациите по това образователно направление се харесват на децата, които по природа са любознателни и откривателски настроени. Проблемите в подготовката се наблюдават при тези деца, които владеят български език в недостатъчна степен.

*Изобразително изкуство*

По това направление при 28% от децата са отчетени високи резултати, 62% са показали средно ниво на умения и подготовка, 10%, или две от децата, са с ниско ниво. Тук резултатите са свързани с естествените заложби на децата, както и с нивото на развитие на фината им моторика. При някои деца се забелязва недостатъчно развит усет за подходящо съчетаване на цветове и форми, някои деца се затрудняват при работа с пластични материали. На всички се предоставя допълнителна възможност за изобразителни дейности за преодоляване на изоставането на част от децата.

*Музика*

По това образователно направление 28% от децата са показали високо ниво, 67% - средно, а 5% - ниско.

*Конструиране и технологии*

28% от диагностицираните деца са с постигнато високо ниво, 62% - със средно ниво, а 10% - с ниско ниво. Тук резултатите са повлияни както от нередовното присъствие на някои от децата, така и от различната степен на развитие на фината моторика на децата. Набелязан е план за допълнителни занимания, развиващи фината моторика и сръчността, чрез допълнителни материали за оцветяване, очертаване, следване на контур, изрязване, прегъване и залепяне.

*Физическа култура*

Това е образователното направление с най-ниска подготовка на децата като цяло. Едва 10% от тях са показали високо ниво на подготовка, при 75% от тях нивото е средно, а за 15% от децата е отчетено ниско ниво на физическа дееспособност. Тези резултати се обуславят от общата тенденция за обездвижване на подрастващите, от липсата на физкултурен салон и от субективни фактори за всяко дете. С тази цел са планирани целогодишни игри в двора на детската градина.

Като цяло резултатите от проведената входна диагностика показват, че всички деца в групата имат нужната основа, за да покрият държавните образователни стандарти за четвърта група.

Педагогически екип: ст. учител С. Лазарова

 ст. учител В. Рангелова

|  |
| --- |
| Таблица за обобщени резултати от входящ мониторинг– учебна 2020/2021 година |
| Детска градина: ДГ №2 „Знаме на мира“ |
| Възрастова група: IVа |
| Дата: 6.11.2020 г. |
| ОНВход | БЕЛ/брой деца/ | Математика/брой деца/ | Околен свят/брой деца/ | ИД/брой деца/ | Музика/брой деца/ | КТ/брой деца/ | ФК/брой деца/ |
| Справя се самостоятелно/високо ниво/ | 7 | 6 | 7 | 6 | 6 | 6 | 2 |
| Нуждае се от помощта на възрастен /средно ниво/ | 7 | 12 | 7 | 13 | 14 | 13 | 16 |
| Нуждае се от допълнителни занимания/ниско ниво/ | 7 | 3 | 7 |  2 | 1 | 2 | 3 |
| Общ брой деца | 21 | 21 | 21 | 21 | 21 | 21 | 21 |